चूँकि, औद्योगिक सभ्यता में, पलास्टिक के उत्पादन आसान आ सस्ता हो गइल बा आ एकर इस्तेमाल रोजमर्रा के चीज से ले के बिबिध किसिम के काम में कइल जा रहल बा, एकर इस्तेमाल हमनी के हर जगह देखाई पड़ रहल बा। भारत में कुल पलास्टिक उत्पादन के 42% बिबिध चीज के पैकिंग खाती इस्तेमाल होला। एक तरह से देखल जाय तब प्लास्टिक से पहिले के जमाना में जवना चीज सभ खाती धातु, लकड़ी, माटी, चीनी मट्टी, सींघ, हड्डी, चमड़ा, कपड़ा आ शीसा नियर पदार्थन के इस्तेमाल होखे, सस्ता आ सहज उपलब्ध होखे के कारण इनहन के इस्तेमाल के जगह अब पलास्टिक के इस्तेमाल होखे लागल बा।